OSNOVNA ŠKOLA KARLOBAG

**PROTOKOL O KONTROLI ULASKA I IZLASKA U OŠ KARLOBAG**

Karlobag, 3. siječnja 2025. godine

**1. UVOD**

Temeljem Odluke o donošenju Protokola o kontroli ulaska i izlaska u školskim ustanovam*a* Ministarstva znanosti, obrazovanja i mladih (KLASA: 602-01/24- 01/00527; URBROJ: 533-05-25-0003) od 2. siječnja 2025. godine, OŠ Karlobag donosi interni *Protokol o kontroli ulaska i izlaska u OŠ Karlobag* koji se primjenjuje obvezno od **utorka 7. siječnja 2025. godine**.

*Protokol o kontroli ulaska i izlaska u OŠ Karlobag* izrađen je s ciljem osiguravanja veće sigurnosti u školskoj ustanovi, kako bi se osigurala pravilna organizacija i sigurnost prilikom dolaska i odlaska učenika, kao i djelatnika škole, roditelja i svih ostalih posjetitelja. Protokol sadrži smjernice o tome kako učenici, učitelji, roditelji i ostali posjetitelji trebaju pristupiti školskom prostoru te kako se ponašati prilikom dolaska i odlaska, u skladu s trenutnim sigurnosnim smjernicama.

Namjera ovog protokola je pojasniti i osvijestiti uloge svih dionika procesa i postupaka u osiguranju sigurnog okruženja za rast i razvoj djece. Protokolom o kontroli ulaska i izlaska iz školske zgrade definirane su: redovite mjere sigurnosti u ustanovi, obvezni postupci djelatnika te interna dokumentacija.

Pravila definirana ovim Protokolom odnose se na sve osobe za vrijeme boravka u školskoj ustanovi uključujući učenike, zaposlenike, roditelje ili skrbnike (u daljnjem tekstu: roditelji) i druge vanjske posjetitelje.

Svi učenici, radnici, roditelji i drugi vanjski posjetitelji dužni su biti upoznati s ovim Protokolom te se istog pridržavati, a njegova provedba zahtijeva suradnju svih sudionika i uključenih strana.

**2. KONTROLA PRISTUPA PROSTORIMA ŠKOLSKE USTANOVE**

**2.1. Ulaz i izlaz učenika u OŠ Karlobag – učenici od 1. do 8. razreda**

**Od 7. siječnja 2025. godine, svi učenici, djelatnici škole i roditelji u školu ulaze na glavni ulaz.** Svi učenici i djelatnici škole dužni su dolaziti u školu na vrijeme, najkasnije 15 minuta prije početka rada (iznimka su dežurni učitelji).

Učenici od 1. do 8. razreda ulaze na glavna vrata zgrade gdje su učionice razredne i predmetne nastave koja su otključana od 7:00 sati zbog učenika putnika. **U 8:00 sati se škola zaključava.**

Za vrijeme ulaska u školu od 7:00 do 7:30 dežura domar škole, a dežurni učitelji prema postojećem rasporedu od 7:30 do 8:00.

Po završetku redovite nastave učenici razredne i predmetne nastave napuštaju zgradu na istim vratima na koja su ušli.

Glavni ulaz škole bit će otključavan kako učenicima bude završavala nastava. Dežurni učitelj i osoba koja je zadužena za zaključavanje škole dužni su ispratiti učenike putnike na bus kako je određeno po rasporedu vožnje.

**Učitelji** koji na nastavu dolaze nakon 1. sata će pozvati za ulaz u školu (dok se ne ugradi drugačiji sigurnosni sustav).

 **2.2. Ulasci i izlasci tijekom odmora učenika**

Tijekom malih i velikih odmora učenicima nije dopušten izlazak iz škole (odlazak u dućan i slično), ali je dozvoljen izlazak na školsko dvorište uz nazočnost dežurnog učitelja. U slučaju ružnog vremena učenici ostaju u učionicama.

Učitelji dežuraju prema rasporedu koji je definiran Godišnjim planom i programom rada OŠ Karlobag. U vrijeme velikog odmora na ulazu su dežurni učitelji.

**3. ULAZAK RODITELJA I DRUGIH VANJSKIH POSJETITELJA U ŠKOLSKU USTANOVU**

Škole su javne ustanove koje obavljaju djelatnost odgoja i obrazovanja. Međutim, kako bi se osigurala sigurnost učenika i zaposlenika, škola ima pravo ograničiti pristup posjetiteljima. Posjetiteljima se smatraju osobe koje dolaze u školu, uključujući roditelje, odnosno zakonske djetetove skrbnike, stručnjake, vanjske suradnike, studente i druge osobe koje dolaze zbog edukacijskih i drugih razloga.

Roditelji i ostali posjetitelji mogu ulaziti u školsku ustanovu samo na glavnom ulazu u školu u dogovorenom terminu uz prethodnu najavu ili na poziv od strane školske ustanove, o čemu se obavještava radnik na ulazu u školsku ustanovu. Roditelji i ostali posjetitelji mogu najaviti svoj dolazak i u tajništvo škole (tel: 053/694 - 019; e-mail: tajnistvo@os-karlobag.skole.hr) i učitelju kojem dolaze.

Roditelji koji dolaze na informativne razgovore s učiteljima obvezni su poštovati raspored koji objavljuje školska ustanova na svojim mrežnim stranicama. Radnik školske ustanove dužan je preuzeti stranku na ulazu te nakon sastanka ispratiti stranku iz školske ustanove.

Radnik školske ustanove obvezan je provjeriti identitet osobe koja ulazi u školsku ustanovu uvidom u osobnu iskaznicu ili drugi odgovarajući dokument s fotografijom osobe. Osobi koja to odbije neće se dopustiti ulazak u školsku ustanovu.

Svi posjetitelji koji nisu radnici ili učenici školske ustanove moraju biti evidentirani i

u pratnji radnika školske ustanove upućeni na dogovoreno mjesto i ispraćeni iz školske ustanove. O najavljenom dolasku razrednik, tajnica ili pedagoginja će obavijestiti radnika koji je dežuran na ulazu.

Ukoliko razrednik, predmetni učitelj ili stručni suradnik pozove u školu roditelja u vrijeme u kojem se ne održavaju individualni razgovori prema rasporedu, o tome će obavijestiti radnika koji je dežuran na ulazu.

U slučaju održavanja **roditeljskog sastanka**, razrednik prisutne roditelje dočekuje na ulazu školske ustanove i vodi do učionice, a nakon završetka roditeljskog sastanka razrednik prati roditelje do izlaza.

Radnik koji je dežuran na vratima škole obavezan je obavijestiti ravnatelja škole o svakoj osobi koja traži ulaz u školu u vrijeme u kojem nisu organizirani individualni razgovori, a nije najavila svoj dolazak. U slučaju odsutnosti ravnateljice obavijestit će pedagoginju ili tajnicu.

 Ukoliko dežurni radnik primijeti bilo kakvo neprimjereno ponašanje posjetitelja škole, neće ga pustiti u školu nego će o neprimjerenom ponašanju obavijestiti ravnateljicu škole koja je dužna poduzeti sve mjere radi sprječavanja nasilničkog ponašanja, a prema važećim protokolima i Pravilniku o postupanju odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima.

**3.1. Pregled osoba i predmeta učenika i drugih posjetitelja školskih ustanova**

Radnik školske ustanove koji je zadužen za poslove nadzora ulaza u prostore školske ustanove, radi zaštite sigurnosti, može izvršiti sigurnosne preglede:

• učenika i njihovih predmeta (odjeća, torba i dr.)

• drugih osoba koje ulaze u školsku ustanovu i njihovih predmeta (torbe i dr.). Sigurnosni pregled učenika i njihovih predmeta mogu provoditi i odgojno-obrazovni radnici tijekom održavanja nastave.

Predmeti pogodni za nanošenje ozljeda ili drugi nezakoniti predmeti privremeno će se zadržati, a o njihovu pronalasku obavijestit će se ravnatelj, stručne službe, roditelji i policija kada su za to ispunjeni uvjeti za policijsko postupanje.

Osobama koje ne dopuštaju obavljanje pregleda neće se dopustiti ulazak u školsku ustanovu.

**4. ŠKOLSKI SIGURNOSNI TIM**

U Osnovnoj školi Karlobag uspostavljen je školski sigurnosni tim koji se sastoji od ravnatelja, stručnog suradnika škole, učitelja te predstavnika roditelja, a koji će na redovitim sastancima analizirati potencijalne sigurnosne prijetnje i evaluaciju mjera.

Školski sigurnosni tim OŠ Karlobag:

1. Adriana Serdar, mag. prim. educ. – ravnateljica, koordinator 2. Eni Devčić, magistra pedagogije – član

3. Ivanka Šegota Brujić, stručni suradnik – član

4. Nenad Tuškan – član, predstavnik roditelja

Na sastanke Školskog sigurnosnog tima mogu biti pozvani predstavnici osnivača školske ustanove, policije, civilne zaštite, socijalnog rada, zdravstva i drugih relevantnih dionika.

**RASPORED DEŽURSTVA NA GLAVNOM ULAZU ŠKOLA**

7:00 – 7:30 – MATE BAČIĆ

7:30 – 8:00 – DEŽURNI UČITELJ

8:00 – 10:00 – MATE BAČIĆ

10:00 –12:00 – IVANA BAČIĆ

12:00 – 14:00 – MARIJA BABIĆ

**RASPORED ODRŽAVANJA INDIVIDUALNIH RAZGOVORA S RODITELJIMA**

|  |  |  |  |
| --- | --- | --- | --- |
| **R. B.** | **IME I PREZIME UČITELJA** | **RAZREDNIŠTVO** | **TERMIN** |
| 1. | VIŠNJA ILIĆrazredna nastava | 2. r. | SRIJEDA11.30 – 12.00 |
| 2. | VERICA JELINIĆrazredna nastava | 1./ 4. r. | UTORAK11.30 – 12.15 |
| 3. | MARIJA FRKOVIĆ DUIĆengleski jezik, glazbena kultura | 5.r. | ČETVRTAK8.50 – 9.35 |
| 4. | SANJA DASOVIĆhrvatski jezik | 7. r. | ČETVRTAK9.50 – 10.35 |
| 5. | ANA – MARIA DEVČIĆmatematika | 6.r. | SRIJEDA8:50 – 9:35 |
| 6. | TEA KASUMOVIĆpovijest | 8. r. | UTORAK10.40 – 11.25 |
| 7. | HRVOJE DOMANDŽIĆinformatika | / | SRIJEDA8.00 – 8.50 |
| 8. | IVANKA ŠEGOTA BRUJIĆtehnička kultura, fizika | / | UTORAK9:50 -10.35 |
| 9. | TINA DEVČIĆkemija | / | SRIJEDA12:20 – 13.05 |
| 10. | LEDA TOMULIĆlikovna kultura, | / | ČETVRTAK11.30 – 12.15 |
| 11. | PETAR ŠPORČIĆvjeronauk | / | SRIJEDA10.40– 11.25 |
| 12. | ŽELJKO DIVKOVIĆpriroda, biologija | / | ČETVRTAK8:00 – 8:45 |
| 13. | ANTE PIJACAgeografija, priroda |  / | PETAK10.40 – 11.25 |
| 14. | DAVOR RUKAVINATZK |  / | PONEDJELJAK10.40 – 11.25 |
| 15. | DANIELA PAPIĆnjemački jezik |  / | PETAK9.50-10.35 |

 RAVNATELJICA

Adriana Serdar, mag. prim. educ.